# ტვინების ბრძოლა

## ფინალი • 27 ნოემბერი

## U12 (IX, X, XI, XII)

1. **5-ქულიანი შეკითხვა**

**ინგლისურ** სპორტულ გაზეთში **პრემიერლიგის** ერთ-ერთი მოთამაშის შესახებ ნათქვამია, რომ მან საკმაოდ მალე გაიარა **ადაპტაცია**, დროის მოკლე მონაკვეთში **განვითარდა** და **ბუნებრივია**, რომ მწვრთნელი ხშირად **არჩევს** მას ძირითად შემადგენლობაში. ამავე სტატიაში ნახსენებია 1809 წელს ლონდონში დაბადებული მეცნიერის გვარი. დაასახელეთ ეს გვარი.

**პასუხი: დარვინი**კომენტარი: სტატიაში საუბარია დარვინ ნუნიესის შესახებ, რომელმაც მალე გაიარა ადაპტაცია ახალ კლუბში. სიტყვები: ადაპტაცია, განვითარება, ბუნებრივი და არჩევა დამატებითი მინიშნება გახლდათ ევოლუციის თეორიაზე, რომელიც ჩარლზ დარვინს ეკუთვნის.

1. **6-ქულიანი შეკითხვა**

შეკითხვის ტექსტში “**ამის გაკეთებით**” შეცვლილია რამდენიმე სიტყვა. **ხვლიკისებრთა გვარის** წარმომადგენელ ცნობილ არსებას **ამის გაკეთება** შეუძლია მაშინაც კი, თუკი იგი ბრმაა. ცნობილმა **მომღერალმა** **ეს** 1980-იან წლებში **გააკეთა**, განმაპირობებელი ფაქტორი კი **დაავადება, სახელად ვიტილიგო** გახდა. **არ** გეკითხებით, რა შევცვალეთ კითხვის ტექსტში **ამის გაკეთებით**, დაასახელეთ ეს **მომღერალი**.

**პასუხი: მაიკლ ჯექსონი**კომენტარი: ქამელეონებს კანის ფერის შეცვლა და გარემოსთან ადაპტირება მაშინაც შეუძლიათ, როცა არ აქვთ მხედველობა. მეოცე საუკუნის ოთხმოციან წლებში მაიკლ ჯექსონმა, რომელსაც კანის დაავადება, ვიტილიგო ჰქონდა, დაკარგა კანის პიგმენტაცია და შეიცვალა კანის ფერი.

1. **7-ქულიანი შეკითხვა**

**ინტერნეტის** შემქმნელი, ტიმ ბერნს ლი, ერთ ინტერვიუში ყვება, რომ ცერნში ცხოვრებისას დიდხანს ეძებდა ერთი **კონკრეტული ნომრის** მქონე ოთახს, თუმცა **ვერაფრით იპოვა**. აღსანიშნავია, რომ ეს ფაქტი აისახა ტიმ ბერნს ლის **გამოგონებაში**. დაწერეთ იმ **ოთახის ნომერი**, რომელსაც ტიმ ბერნს ლიმ **ვერ მიაგნო**.

**პასუხი: 404**კომენტარი: შეცდომა, როცა შესაბამისი ლოკაციის პოვნა ვერ ხერხდება, ინტერნეტში 404-ით აღინიშნება. სწორედ ეს ოთახი ვერ იპოვა ლიმ.

1. **5-ქულიანი შეკითხვა**

ევრო 2020-ზე **იტალია-ესპანეთის** დაპირისპირებას მიძღვნილი სტატია დასათაურებული იყო, როგორც **იტალიური იქსი ესპანელი მატადორის** წინააღმდეგ. **არ** გთხოვთ **იქსის** დასახელებას. დაასახელეთ **1963 წელს დაარსებულ**ი **იტალიური ბრენდი**, რომელის ლოგოზეც გამოსახულია **იქსი**.

**პასუხი: ლამბორჯინი**კომენტარი : სტატიას ეწოდებოდა იტალიური ხარი ესპანელი მატადორის წინააღმდეგ. ხარი 1963 წელს დაარებულ ლამბორჯინის ლოგოზეა გამოსახული.

1. **6-ქულიანი შეკითხვა**

სტატიას, რომელიც **საბჭოთა კავშირის** მიერ **ესტონეთის ოკუპაციას** ეძღვნება, ჰქვია **სიგრეკი იგრეკში**. შეკითხვის ტექსტში **იგრეკით** შეცვლილია **ექვსასოიანი** სიტყვა. დაასახელეთ **იგრეკი**.

**პასუხი: ტალინი**

**ჩათვლა: სტალინი ტალინში**

კომენტარი: ესტონეთის ოკუპაცია მეორე მსოფლიო ომის პერიოდში, სტალინის მეთაურობით განხორციელდა.

1. **7-ქულიანი შეკითხვა**

 [დასარიგებელი მასალა] : E, R, T, I, O

 A, S, H,

 N,

დარიგებულ მასალაზე თქვენ ხედავთ **ინგლისურ ენაში** ყველაზე **ხშირად** **გამოყენებად ასოებს**. ამ ფაქტის გათვალისწინებით, დაადგინეს, რომ ადამიანები, რომელებიც **ბეჭდვითი სამუშაოებით** არიან დაკავებული, მუშაობის დროს უფრო ხშირად იყენებენ **იქსს**. შეგვიძლია ვთქვათ, რომ მარველის პერსონაჟს, **ზამთრის ჯარისკაცს**, **ვიბრანიუმის იქსი** აქვს. დაასახელეთ იქსი **ორი სიტყვით.**

**პასუხი: მარცხენა ხელი.**კომენტარი: დარიგებულ მასალაზე ნაჩვენები ცხრა ყველაზე გავრცელებული ასოდან, ხუთი qwerty კლავიატურის მარცხენა მხარეს მდებარეობს.

1. **5-ქულიანი შეკითხვა**

სიმბოლურია, რომ ფილმში „ინსეფშენი”, მთავარ პერსონაჟს გონების ლაბირინთებში გზის პოვნაში ეხმარება არია. წინა წინადადების ერთ სიტყვაში ჩვენ სამი ასო გამოვტოვეთ. აღადგინეთ სიტყვა თავდაპირველი ფორმით.

**პასუხი: არიადნე
ჩათვლა: არიადნა**

კომენტარი: ბერძნულ მითოლოგიაში, არიადნე დაეხმარა თეზევსს მინოტავრის ლაბირინთში გზის გაკვლევაში. ელენ პეიჯის პერსონაჟსაც არიადნე ჰქვია.

1. **6-ქულიანი შეკითხვა
[კაპიტნების რაუნდი]**

კარლო ანჩელოტიმ მადრიდის რეალის ნახევარდაცვის **ტრიო** შეადარა **იქსს**, და აღნიშნა, რომ ზემოთხსენებულ **ტრიოს** შეეძლო, **გაექრო** ბურთი და მეტოქე გუნდის ნახევარმცველები. დაასახელეთ **იქსი ორი სიტყვით**, რომელთაგან ერთ-ერთი გეომეტრიული ფიგურაა.

**პასუხი: ბერმუდის სამკუთხედი**

კომენტარი: ლეგენდების თანახმად, ბერმუდის სამკუთხედში გემები უჩინარდებიან.

1. **7-ქულიანი შეკითხვა**[დასარიგებელი მასალა]

ფოტოზე გამოსახულია ინგლისელი მეცნიერების, ჯეიმს უოტსონისა და ფრენსის კრიკის, სკულპტურა. ეს სკულპტურა ეძღვნება მეოცე საუკუნის ერთ-ერთ ყველაზე მნიშვნელოვან აღმოჩანას ბიოლოგიაში. მაქსიმალურად ზუსტად დაასახელეთ ეს აღმოჩენა.

**პასუხი: დნმ-ს ორმაგი სპირალი**

**ჩათვლა: ორმაგი სპირალი, დნმ, დნმ-ის ჯაჭვი**

კომენტარი: 1953 წელს უოტსონმა და კრიკმა (სხვა მეცნიერებთან ერთად) გაშიფრეს დნმ-ის სტრუქტურა, რაც ბიოლოგიის ისტორიაში ერთ-ერთი გარდამტეხი მომენტი აღმოჩნდა. დასარიგებელ მასალაზე გამოსახული სკულპტურა კი დნმ-ს ორმაგ სპირალს წააგავს.

1. **5-ქულიანი შეკითხვა**

წიგნის "კაფკას ლეოპარდები" ერთ ეპიზოდში **მკერავი** პერსონაჟი გვთავაზობს ინოვაციას. ის ფიქრობს, რომ **პიჯაკის მარცხენა სახელო** **მარჯვენაზე მოკლე** უნდა იყოს, რადგან ეს გაამარტივებს **იქსის გამოყენებას**. გინესის რეკორდების წიგნის ცნობით, პირველი **იქსი** 1868 წელს შეიქმნა უნგრელი თავადისთვის. დაასახელეთ **იქსი ორი სიტყვით.**

**პასუხი: მაჯის საათი**კომენტარი: მკერავი პერსონაჟი თვლის, რომ მაჯის საათის გამოყენებისთვის პიჯაკის სახელოს აწევა აღარ მოუწევთ, თუ მარცხენა სახელო მარჯვენაზე მოკლე იქნება. პირველი მაჯის საათი შეიქმნა უნგრელი თავადის, კოშკოვიცისათვის, შვეიცარიელი მესაათის, პატეკ ფილიპეს, მიერ.

1. **6-ქულიანი შეკითხვა**

ზოგიერთ ფოტოში, **უოლტ დისნეის** **ერთი ხელი** უცნაურ მდგომარეობაში აქვს, თითქოს **ორი თითით მიმართულებას გვაჩვენებდეს**. საქმე ისაა, რომ **იქსის წინააღმდეგ კამპანიის** ფარგლებში, მისი ფოტოები **დაამუშავეს**. დაასახელეთ **იქსი.**

**პასუხი: სიგარეტი
ჩათვლა: მოწევა, ნიკოტინი, თამბაქო**

კომენტარი: უოლტ დისნეი აქტიური მწეველი იყო და ფოტოების უმეტესობაში მას სიგარეტი უჭირავს. სიგარეტის წინააღმდეგ კამპანიის ფარგლებში, ეს ფოტოები დაამუშავეს და სიგარეტი მოაშორეს.

1. **7-ქულიანი შეკითხვა**

ერთ ფილმში, **მატყუარა** არქეოლოგი **ისრაელში** მდებარე სასაფლაოდან იპარავს **გიგანტიზმით** დაავადებული ადამიანის თავის ქალას, რათა შემდეგ გაასაღოს ის **იქსის** თავის ქალად. დაასახელეთ **იქსი.**

**პასუხი: გოლიათი**

კომენტარი: არქეოლოგი ცდილობს, გიგანტი ჯონი ისრაილის თავის ქალა გაასაღოს ბიბლიური გოლიათის თავის ქალად. გოლიათი, გიგანტიზმით დაავადებული ადამიანის მსგავსად, ფიზიკურად ძალიან დიდი და მაღალი უნდა ყოფილიყო.

1. **5-ქულიანი შეკითხვა**

**გლობალურ დათბობაზე** დაკვირვებით კლიმატოლოგები ვარაუდობენ, რომ **ქალაქ იქსის** დასასრული **21-ე საუკუნის ბოლოსაა** მოსალოდნელი. იქსმა მნიშვნელოვანი **სავაჭრო ცენტრის სტატუსი** ქრისტეფორე **კოლუმბის** აღმოჩენების შედეგად დაკარგა. დაასახელეთ **იქსი**.

**პასუხი: ვენეცია**კომენტარი: კოლუმბის ექსპედიციამ ხელი შეუწყო ახალი სავაჭრო გზების აღმოჩენას, რამაც ბოლო მოუღო ვენეციის, როგორც ევროპის მნიშვნელოვანი სავაჭრო ცენტრის, დომინირებას. მეცნიერთა აზრით, ვენეცია საბოლოოდ 2100 წლისთვის ჩაიძირება.

1. **6-ქულიანი შეკითხვა***[დუპლეტი. გაჟღერდება ჯერ პირველი შეკითხვა, მოსაფიქრებლად 45 წამი, მერე გაჟღერდება მეორე შეკითხვა, მოსაფიქრებლად 45 წამი. ერთსა და იმავე პასუხების ფურცელზე გუნდებმა უნდა დაწერონ ორივე შეკითხვაზე ვერსია. გუნდი ქულებს მიიღებს მხოლოდ ორი სწორი პასუხის შემთხვევაში]*

**დუპლეტი:**

ა) ფენტეზის მოყვარული ერთი ინტერნეტმომხმარებელი სახუმარო პოსტში წერს, რომ თავისი ჰიულეტ-პაკარდის მოდელის ლეპტოპის ჩართვისას, 1997 წელს გამოჩენილი ეს პერსონაჟი ახსენდება. დაასახელეთ ეს პერსონაჟი.

 ბ) ფენტეზისა და ძველი რომის მოყვარული ერთი იუზერი თავის სახუმარო პოსტში წერს, რომ ყოველთვის, როცა ამ ბრენდის აქსესუარს ხედავს, ახსენდება 1997 წელს გამოჩენილი პერსონაჟი და რიცხვი 55. დაასახელეთ ეს პერსონაჟი.

**პასუხი: ა) ჰარი პოტერი ბ) ლორდი ვოლდემორი**

კომენტარი: ტექნიკის მწარმოებელი კომპანია ჰიულეტ-პაკარდი ცნობილია შემოკლებული სახელით HP. ფენტეზის მოყვარულ პერსონაჟს კი ამ აბრევიატურის დანახვისას ჰარი პოტერი ახსენდება, მეორე შეკითხვაში საუბარი იყო ლუი ვიტონზე, რომლის ინიციალებიც - LV, ემთხვევა ლორდ ვოლდემორის ინიციალებს. რიცხვი 55 რომაულად იგივე ორი სიმბოლოთი აღინიშნება.

1. **7-ქულიანი შეკითხვა**

სერიალ "ამერიკელი მამას" ერთ ეპიზოდში სერგეი ეხმარება სტივის კოსმოსური ხომალდის აგებაში და უხსნის, რომ საქმის კარგად გასაკეთებლად ჯერ არა ინჟინერიის წიგნი, არამედ იქსი წაიკითხოს, რადგანაც საბჭოელებმა სწორედ ასე დაიწყეს. წიგნის "კაფკას ლეოპარდები" ერთ ეპიზოდში მთავარ გმირს მეგობარი აჩუქებს იქსს, რომელიც მალე მის სამაგიდო წიგნად იქცევა. დაასახელეთ იქსი ორი სიტყვით.

**პასუხი: კომუნისტური მანიფესტი**კომენტარი: სერგეი ამბობს, რომ საბჭოელებს რაკეტებზე წიგნები არ წაუკითხავთ, მაგრამ კომუნისტურ მანიფესტს ყოველთვის კითხულობდნენ. მარქსისა და ენგელსის იდეების მოტრფიალე ახალგაზრდები მოასირ სკლიარის წიგნში კითხულობენ კომუნისტურ მანიფესტს.